युग्मक (यांत्रिकी)

यांत्रिकी के सन्दर्भ में, युग्मक (coupling) वह युक्ति है जो दो शाफ्टों के सिरों को आपस में जोड़ती है ताकि एक शाफ्ट के घुमाने पर दूसरा शाफ्ट भी घूमे। युग्मक ऐसा होना चाहिए कि दोनों शाफ्टों में थोड़ा-बहुत असंरेखीयता (misalignment) हो या दोनों सिरों के बीच थोड़ा-बहुत विस्थापन हो (या दोनों हो) तो भी यह काम कर सके और किसी भाग में अनावश्यक स्ट्रेस न आये। 

इससे भी अधिक सामान्य सन्दर्भ में, युग्मक उन सभी युक्तियों को कहते हैं जो दो अवयवों को आपस में जोड़तीं हैं।

प्रायः कार्य करते समय युग्मकों को विलगित (disconnect) नहीं किया जाता, किन्तु कुछ ऐसे युग्मक अवश्य होते हैं जो बलाघूर्ण (टॉर्क) को सीमित कर सकते हैं, अर्थात एक सीमा से अधिक बलाघूर्ण होने पर ऐसे युग्मक स्लिप कर जाते हैं या विलगित हो जाते हैं। युग्मकों का उचित चुनाव और उनका सही इन्स्टालेशन करने से रखरखाव कम हो सकता है और रिपेयर करने का समय कम किया जा सकता है।

हार्डवेयर (यांत्रिक)
मेकेनिज्म (इंजीनियरिंग)